127 ຄົນ ເສຍຊີວິດ ໃນອຸບັດເຫດ ເຮືອບິນຕົກ ຢູ່ປາກິສຖານ
ປາກິສຖານ ຫ້າມບໍ່ໃຫ້ ເຈົ້າຂອງສາຍການບິນ Bhoja Air ໄປຕ່າງປະເທດ ຫຼັງຈາກເຮືອບິນ ຂອງສາຍການບິນດັ່ງກ່າວ ປະສົບອຸບັດເຫດຕົກ
ປາກິສຖານໄດ້ຫ້າມບໍ່ໃຫ້ເຈົ້າຂອງສາຍການບິນ Bhoja Air ເດີນທາງອອກຈາກປະເທດ ຫຼັງຈາກເຮືອບິນໂດຍສານລຳນຶ່ງຂອງສາຍການບິນດັ່ງກ່າວ ໄດ້ປະສົບອຸບັດຕິເຫດຕົກ ທີ່ ເຮັດໃຫ້ມີຜູ້ເສຍຊີວິດ 127 ຄົນ ທ່ານ Rehman Malik ລັດຖະມົນຕີກະຊວງພາຍໃນປາກິສຖານກ່າວວ່າ ໄດ້ມີການຫ້າມ ບໍ່ໃຫ້ທ່ານ Farooq Bhoja ເດີນທາງອອກຈາກປາກິສຖານ ຂະນະທີ່ເຈົ້າໜ້າທີ່ການບິນ ທຳການສືບສວນກ່ຽວກັບອຸບັດຕິເຫດໃນມື້ວັນສຸກວານນີ້ ທີ່ເຮັດໃຫ້ຜູ້ໂດຍສານແລະພະນັກ ງານປະຈຳເຮືອບິນທັງໝົດເສຍຊີວິດນັ້ນ ພວກທີ່ເຫັນເຫດການ ກ່າວວ່າ ເຮືອບິນໂບອິ້ງ 737 ໄດ້ປະສົບອຸບັດຕິເຫດຕົກ ໃນລະ ຫວ່າງທີ່ເກີດພາຍຸຝົນ ໃກ້ໆສະໜາມບິນນາໆຊາດ ໃນນະຄອນຫຼວງອິສລາມາບັດ ແລະ ເຮືອບິນອາດເກີດໄຟໄໝ້ກ່ອນທີ່ຈະຕົກລົງເຖິງພື້ນດິນ ເຈົ້າໜ້າທີ່ຄົນນຶ່ງຂອງສາຍການບິນ ໄດ້ຖິ້ມໂທດໃສ່ສະພາບດິນຟ້າອາກາດປັ່ນປ່ວນວ່າ ພາໃຫ້ເຮືອບິນຕົກ ແຕ່ສາເຫດທີ່ແທ້ ຈິງນັ້ນຍັງບໍ່ທັນເປັນທີ່ຮູ້ກັນເທື່ອ ລະບົບບັນທຶກຂໍ້ມູນຂອງຖ້ຽວບິນ ຊຶ່ງເປັນສິ່ງສຳຄັນສຳ ຫຼັບການສືບສວນນັ້ນ ໄດ້ມີການພົບເຫັນແລ້ວ ໃນຕອນຕາເວັນຂຶ້ນຂອງວັນເສົາມື້ນີ້ ກໍເຫັນພວກທະຫານແລະພວກເຈົ້າໜ້າທີ່ກູ້ໄພຊອກ ຫາຊາກສົບຜູ້ເສຍຊີວິດຢູ່ຕາມຊາກຂອງເຮືອບິນ ສາຍການບິນ Bhoja Air ໄດ້ຢຸດກິດຈະການມາດົນກວ່າ 10 ປີແລ້ວ ແຕ່ໄດ້ເປີດຄືນໃໝ່ ໃນເດືອນມີນາຜ່ານມາໂດຍໃຊ້ເຮືອບິນໂບອີ້ງເກົ່າຫຼາຍໆລຳໃຫ້ການບໍລິການຊຶ່ງເປັນການກະ ທຳທີ່ພວກເຈົ້າໜ້າທີ່ການບິນເວົ້າວ່າ ບໍ່ແມ່ນເປັນເລື່ອງທີ່ຜິດປົກກະຕິຫຍັງເລີຍ ໃນຂະນະທີ່ສາຍການບິນດັ່ງກ່າວໄດ້ບິນບໍລິການເປັນປະຈຳລະຫວ່າງນະຄອນລາຮໍແລະນະ ຄອນກາຣາຈີ ແຕ່ຖ້ຽວບິນທີ່ປະສົບອຸບັດຕິເຫດ ຈາກນະຄອນກາຣາຈີແມ່ນເປັນເທື່ອທຳອິດ ຂອງສາຍການບິນທີ່ບິນໄປຍັງນະຄອນຫຼວງອິສລາມາບັດ ເຈົ້າໜ້າທີ່ກ່າວວ່າເຮືອບິນອາຍ ພົ່ນທີ່ເຊົ່າມາຂອງສາຍການບິນດັ່ງ ກ່າວນີ້ ແມ່ນບິນມາໄດ້ດົນເຖິງ 30 ປີແລ້ວ